id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv fi nl id id pl id id ms id id id ms id ms ms ms id id id id ms ms id ms id ms ms id ms id id ms en id ms id ms id id id ms ms id tr id id ms ms ms en en en en en en id ms id id id en id id jv ms id id it es id id en id ms ms ms ms ms ms
Punca Kanser Ovari Wanita, Ketahui 5 Faktor Risiko Paling Lazim!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini 5 Punca Utama Kanser Ovari, Betul Ke Bedak Talkum Pun Boleh Jadi Penyebab?
Ditulis oleh Fatin Zahra Disemak pada 23/08/2022
Disemak secara perubatan oleh Dr. Joseph Tan
Sebagai wanita, kanser ovari merupakan sesuatu yang amat ditakuti. Hingga hari ini, punca kanser ovari masih belum dapat dikenal pasti. Walau bagaimanapun, ada beberapa faktor yang boleh meningkatkan risiko kanser ovari dalam kalangan kaum Hawa.
Antaranya ialah umur yang semakin lanjut dan juga genetik wanita itu sendiri. Semua ini merupakan antara faktor atau punca kanser ovari yang boleh meningkatkan kebarangkalian individu untuk menghidap kanser.
Secara amnya, kanser bermula apabila DNA dalam kanser tersebut bermutasi. Mutasi inilah yang mengarahkan sel tersebut untuk membesar dan merebak secara abnormal lalu membentuk tumor.
Tumor ini akan terus hidup dan sel yang sihat pula akan mati. Bukan itu sahaja, sel ini boleh menjangkiti sel lain yang berdekatan.
Malah, sel kanser ini boleh berpisah daripada induk dan merebak pula di tempat lain. Inilah yang berlaku apabila kanser tersebut dikatakan sudah bermetastasis.
5 punca kanser ovari dalam kalangan wanita
Sebagai wanita, kita haruslah lebih peka mengenai tanda kanser ovari, lebih-lebih lagi jika ada di antara ahli keluarga yang menghidap kanser yang sama.
Malangnya, kanser ovari selalunya merebak dengan senyap. Sebelum ia boleh dikesan, selalunya kanser ovari telahpun membesar dan merebak ke bahagian abdomen. Setelah tumor membesar, barulah pesakit akan mula merasai simptom.
Ada beberapa faktor risiko atau punca kanser ovari yang perlu wanita ketahui:
1. Usia dan kanser ovari
Tidak dinafikan, usia merupakan antara faktor risiko utama untuk kanser ovari. Kebanyakan kes kanser ovari berlaku apabila wanita mencecah menopaus.
Hampir separuh daripada kes kanser ovari dikesan dalam kalangan wanita yang berusia 63 tahun atau lebih tua. Malah, 8 daripada 10 wanita yang dikesan dengan kanser ini berusia lebih daripada 50 tahun.
Punca kanser ovari #2. Genetik dan sejarah keluarga
Kaum Hawa yang mempunyai ahli keluarga dengan penyakit yang sama mempunyai risiko yang lebih tinggi untuk menghidap kanser ovari.
Kadangkala, ini berlaku disebabkan sejenis gen yang dikenali sebagai BRCA1 atau BRCA2. Kedua-dua gen ini dapat meningkatkan risiko wanita untuk menghidap kanser payudara, kanser kolorektal dan juga kanser ovari.
Walau bagaimanapun, kanser ovari dalam kalangan keluarga bukanlah bermaksud anda akan mempunyai gen yang sama.
Malah, masalah genetik ini amat jarang, hanya 1 daripada 10 kes kanser ovari berlaku disebabkan salah satu daripada gen ini.
3. Pernah melakukan terapi gantian hormon
Menurut kajian, terapi gantian hormon (hormone replacement therapy -HRT) boleh meningkatkan risiko kanser ovari. Walau bagaimanapun, kajian yang sedia ada menunjukkan keputusan yang bercanggah.
Jika adapun peningkatan risiko, ia sangatlah kecil.
Jika anda mengambil HRT dan risau mengenai kanser ovari, berjumpalah doktor untuk sesi konsultasi.
Sebarang risiko kanser ovari yang disebabkan oleh kanser prostat akan berkurang sejurus terapi HRT dihentikan.
Kajian menunjukkan wanita yang menghidap endometriosis lebih berisiko untuk menghidap kanser ovari.
Wanita yang menghidap penyakit ini selalunya mempunyai sel rahim yang tumbuh di bahagian lain seperti di ovari atau perut.
Walau bagaimanapun, sel ini masih lagi melakukan fungsinya seperti sel rahim yang biasa.
Ini bermaksud, wanita tersebut masih boleh mengalami pendarahan ketika datang bulan, namun darah tersebut akan terperangkap dan tidak boleh keluar daripada badan.
5. Faktor kanser ovari lain
Selain faktor di atas, ada juga faktor-faktor lain yang boleh menjadi punca kanser ovari. Sebagai contoh:
Mempunyai berat badan berlebihan atau obes. Wanita yang tergolong dalam kumpulan ini mempunyai risiko kanser yang lebih tinggi. Namun, dengan cara menjaga diet dan bersenam, wanita dapat mengurangkan risiko kanser ovari pada masa akan datang.
Merokok. Wanita yang merokok bukan sahaja mempunyai risiko kanser ovari yang lebih tinggi, malah semua kanser dan penyakit kronik lain. Berhenti merokok boleh mengurangkan risiko kanser dan juga masalah kesihatan yang serius.
Pendedahan terhadap asbestos. Asbestos merupakan sejenis bahan yang berwarna putih dan digunakan di dalam bangunan sebagai insulasi. Pendedahan terhadap asbestos boleh menyebabkan kanser, namun penggunaan bahan ini telah dihentikan.
Penggunaan bedak talkum. Ada beberapa kajian yang menunjukkan bedak talkum boleh menyebabkan kanser ovari. Walau bagaimanapun, dapatan kajian tidak konsisten dan risikonya sangat kecil.
Kanser ovari tidak dapat dicegah. Walau bagaimanapun, ada beberapa langkah yang boleh anda lakukan untuk mengurangkan risikonya.
Sebagai contoh, pengambilan pil perancang mungkin dapat membantu wanita yang menghidap kanser ovari. Namun, kontraseptif mempunyai risikonya yang tersendiri. Oleh sebab itu, berbincanglah dengan doktor mengenai risikonya.
Selain itu, dapatkan pendapat daripada doktor yang bertauliah jika anda mempunyai ahli keluarga dengan risiko kanser payudara dan ovari. Jika faktor risiko anda tinggi, doktor boleh memberikan cadangan untuk mengurangkannya.
Hello Health Group tidak menawarkan nasihat perubatan, diagnosis atau rawatan.
Ovarian Cancer Risk Factors. https://www.cancer.org/cancer/ovarian-cancer/causes-risks-prevention/risk-factors.html. Accessed August 16, 2021.
What Causes Ovarian Cancer? https://www.cancer.org/cancer/ovarian-cancer/causes-risks-prevention/what-causes.html. Accessed August 16, 2021.
Ovarian Cancer. https://my.clevelandclinic.org/health/diseases/4447-ovarian-cancer. Accessed August 16, 2021.
Ovarian cancer. https://www.mayoclinic.org/diseases-conditions/ovarian-cancer/symptoms-causes/syc-20375941. Accessed August 16, 2021.
Ovarian cancer. https://www.nhs.uk/conditions/ovarian-cancer/causes/. Accessed August 16, 2021.
Ovarian cancer. https://www.cancerresearchuk.org/about-cancer/ovarian-cancer. Accessed June 19, 2022.
Ramai Wanita Tak Perasan Simptom Kanser Ovari Mereka, Dah Buang Rahim Pun Masih Berisiko!
Pssttt... Ini Rahsia Nak Elak Kanser Ovari! Wanita, Sila Amalkan 6 Jenis Makanan Ini
Ditulis oleh Fatin Zahra Disemak pada 23/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.